20. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. οικ. 34244/Φ5.2 της 10/10 Δεκ.1986 (ΦΕΚ Β΄ 862) Διατήρηση δικαιολογητικών που απαιτούνται για έκδοση άδειας εγκατάστασης, επέκτασης ή εκσυγχρονισμού εγκαταστάσεων πετρελαιοειδών.  Διατηρούμε σε ισχύ τα δικαιολογητικά: αίτηση, σχεδιαγράμματα, τεχνικό υπόμνημα, προϋπολογισμός, παράβολα, υπεύθυνες δηλώσεις ανάθεσης, ανάληψης εκπόνησης μελέτης και επίβλεψης κατασκευής, ειδικός κανονισμός πυρασφαλείας, έγκριση κατασκευής κυκλοφοριακής σύνδεσης, έγκριση μελέτης διάθεσης αποβλήτων και έγκριση μελέτης περιβαλλοντολογικών επιπτώσεων, που προβλέπονται στις παραπάνω διατάξεις και απαιτούνται για την έκδοση άδειας εγκατάστασης, επέκτασης ή εκσυγχρονισμού εγκαταστάσεων πετρελαιοειδών. Τα πιο πάνω πιστοποιητικά δεν μπορούν να αντικατασταθούν από υπεύθυνη δήλωση του άρθρ. 8 του Νόμ. 1599/1986 εκτός εκείνων για τα οποία προβλέπεται. 